stanford-oval/wikipedia huggingface dataset:
Katkokääpä
Ulkonäkö

Itiöemä elää 1-3 vuotta ja on tyypiltään resupinaattinen. Tuoreena se on juustomainen ja muuttuu kuivuessaan liitumaisen lohkeavaksi, vanha itiöemä myös lohkeilee mosaiikkimaisesti. Kasvualue on tavallisesti 5-20 cm leveä, mutta voi kasvaa myös yli 1 metrin. Pillipinta voi muodostaa portaita tai kyhmyjä ja väriltään se on valkoinen, kosteissa oloissa kasvaessaan sitruunankeltainen. Pyöreitä pillejä on 4-6 millimetrillä. Lohkopinnassa näkyy vanhojen osien rappeutuminen kalkkimaiseksi massaksi. Valkoinen katkokääpä on yleensä tuoksuton ja muistuttaa rivikääpää tai kalkkikääpää. Keltainen katkokääpä tuoksuu sitruunalta ja sitä kannattaa verrata sitkeään sitruunakääpään.
Levinneisyys

Katkokääpää tavataan Suomen lisäksi ainakin Tšekissä, Isossa-Britanniassa, Puolassa ja Ruotsissa.
Aiheesta muualla

Laji.fi: Katkokääpä (Antrodia xantha)
| Taksonitunnisteet |
| --- | --- |
Antrodia xantha:  Wikidata: Q10453537  AusFungi: 60027838  BioLib: 305124  CoL: 67L29  EoL: 1004404  Fungorum: 308787  GBIF: 2542614  iNaturalist: 363286  IRMNG: 10877151  MycoBank: 308787  NatureServe: 2.1063315  NBN: NHMSYS0001474720  NZOR: 63187f1a-4f50-49ba-9994-fa649f70d060  Observation.org: 14240  Laji.fi: MX.205435 
Polyporus xanthus:  Wikidata: Q105065719  AusFungi: 60027840  CoL: 4LKL9  GBIF: 5954669  IRMNG: 11085896  NZOR: 8de12a3a-867a-4ad7-aca8-31b462b3fab0  Open Tree of Life: 5300046
Clark Gable

| Clark Gable |
| --- | --- |
 Clark Gable vuonna 1940.
Henkilötiedot
Koko nimi:  William Clark Gable
Syntynyt: 1. helmikuuta 1901 Cadiz, Ohio, Yhdysvallat
Kuollut: 16. marraskuuta 1960 (59 vuotta) Los Angeles, Kalifornia, Yhdysvallat
Ammatti:  näyttelijä
Puoliso:  Josephine Dillon (1924–1930) Ria Langham (1931–1939) Carole Lombard (1939–1942) Sylvia Ashley (1949–1952) Kay Williams (1955–1960)
Näyttelijä
Aktiivisena:  1923–1960
Palkinnot
 Oscar-palkinto (1935) Walk of Fame, Hollywood (1960) Golden Boot -palkinto (2001) 
 Nimikirjoitus
Aiheesta muualla
Viralliset kotisivut
IMDb 
Elonet
AllMovie
William Clark Gable (1. helmikuuta 1901 Cadiz, Ohio, Yhdysvallat – 16. marraskuuta 1960 Los Angeles, Kalifornia, Yhdysvallat) oli yhdysvaltalainen näyttelijä. Kovaotteisten ja siekailemattomien roolien esittäjänä Gable oli 1930- ja 1940-lukujen suurimpia elokuvatähtiä.
Elämäkerta > Nuoruusvuodet

Clark Gable syntyi Cadizissa Ohiossa vuonna 1901. Hänen isänsä oli öljynetsijä. Gablen äiti sairastui ja kuoli jo yhdeksän kuukauden kuluttua poikansa syntymästä, ja isä meni uudelleen naimisiin kaksi vuotta myöhemmin. Gablella oli aina läheiset välit äitipuoleensa. High schoolissa Gable pelasi baseballia ja soitti kaupungin soittokunnassa. Perhe muutti kaupungista maalle Hopedalesta pohjoiseen, ja täytettyään 16 vuotta Gable meni töihin hiiliyhtiöön ja sen jälkeen rengastehtaaseen Akroniin.
Elämäkerta > Näyttelijän ura

Akronissa asuessaan Gable kiinnostui teatterista ja sai vuonna 1922 töitä kiertävän teatteriseurueen avustajana. Hän alkoi myös opiskella näyttelemistä ja mentyään naimisiin muutti Hollywoodiin, missä hän alkoi näytellä pieniä rooleja kiertävässä teatterissa ja statistin rooleja elokuvissa.
Vuoteen 1927 mennessä Gable oli jo päässyt esittämään päärooleja texasilaiseen teatteriin ja noussut siellä sekä kriitikkojen että naiskatsojien suosioon. Gable teki ensiesiintymisensä Broadwaylla vuonna 1928 näytelmässä Machinal. Gablen ensimmäinen elokuvarooli oli elokuvassa The Painted Desert (1931), jossa hän esitti roistoa. Sitä seurasi kolme sivuosatyötä.
Elokuvastudio Metro-Goldwyn-Mayer otti Gablen sopimusnäyttelijäkseen aluksi yhden vuoden sopimuksella, mutta yhteistyötä jatkui lopulta yli 20 vuotta. MGM alkoi antaa Gablelle heti pääosarooleja studion naistähtien kuten Greta Garbon ja Joan Crawfordin vastanäyttelijänä. Karhean ja siekailemattoman miehekkäästä Gablesta tuli pian hyvin suosittu elokuvatähti, jonka viiksiä ja fedorahattutyyliä miehet jäljittelivät koko maassa. Vuonna 1938 järjestetyssä kyselyssä Gable äänestettiin ”Hollywoodin kuninkaaksi”.
Elokuvasta Tapahtui eräänä yönä (1934) Gable voitti uransa ainoan pääosa-Oscarinsa. Oscar-ehdokkuudet hän sai myös elokuvista Kapina laivalla (1935) sekä Tuulen viemää (1939), joista jälkimmäisestä Rhett Butlerin roolista hänet parhaiten nykyisin muistetaan. Näistä historiallisista menestyselokuvista poiketen Gable näytteli useimmissa elokuvissaan nykyajan toimintasankaria, kuten laivakapteenia elokuvassa Matkalla Singaporeen (1935) ja lentäjää elokuvassa Nykypäivän sankarit (1938).
Kolmannen vaimonsa traagisen kuoleman jälkeen vuonna 1942 Gable liittyi Yhdysvaltain armeijaan pommikoneen konekivääriampujaksi. Hän teki useita pommituslentoja Saksan yllä sodan aikana ja lisäksi kuvasi koulutusfilmejä.
Sodan jälkeen Gable jatkoi elokuvauraansa Hollywoodissa. Hänen elokuvansa eivät kuitenkaan enää saavuttaneet sotaa edeltäneen ajan suosiota, lukuun ottamatta elokuvaa Mogambo (1953), jossa Gable esittää suurriistan metsästäjää Afrikassa. Kun Hollywoodin studiojärjestelmä purkautui, Gable siirtyi vapaaksi agentiksi. Gablen viimeinen elokuva Sopeutumattomat julkaistiin postuumisti vuonna 1961.
Elämäkerta > Yksityiselämä

Clark Gable oli viisi kertaa naimisissa, ja hänellä oli yksi lapsi viimeisestä avioliitostaan Kay Williamsin kanssa. Vuonna 1934 Gablen vastanäyttelijä Loretta Young tuli raskaaksi, mutta Gablen avioliiton ulkopuolinen lapsi salattiin julkisuudelta. Gablella oli useita muitakin suhteita vastanäyttelijättäriensä kanssa. Aikanaan hän muodosti aikansa "satuparin" kolmannen vaimonsa Carole Lombardin kanssa, jonka kanssa meni naimisiin 1939. Liitto päättyi Carole Lombardin kuolemiseen lento-onnettomuudessa vuonna 1942.
Aiheesta muualla

Wikimedia Commonsissa on kuvia tai muita tiedostoja aiheesta .
Clark Gable Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Israel  Belgia  Yhdysvallat  Latvia  Japani  Tšekki  Australia  Korea  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  Deutsche Biographie  DDB  Trove  Elonet 
Muut:  NARA  SNAC 2  IdRef
Kaukinen

Kaukinen on suomalainen sukunimi. Nimi perustuu muinaissuomalaisiin henkilönnimiin Kauka, Kauki, Kaukia ja Kaukoi, joiden merkitys lienee ollut ’etäällä asuva’, ’etäinen’. Tästä nimiryhmästä ovat lähtöisin myös muun muassa Kaukiainen, Kaukanen, Kaukonen, Kaukola ja Kauko.
Väestörekisterikeskuksen tietojen mukaan sukunimi Kaukinen on huhtikuun 2018 loppuun mennessä ollut käytössä 1 051 suomalaisella tai Suomessa vakituisesti asuneella ulkomaalaisella. Nykyisenä sukunimenä se on 413:lla.
Tunnettuja Kaukisia

Alma Kaukinen, Lady Ostapeck (1918–2017), amerikansuomalainen valokuvaaja
Matti Kaukinen (1925–2007), insinööri ja yritysjohtaja, teollisuusneuvos
Sara Welling

Sara Welling on suomalainen näyttelijä. Hän valmistui Teatterikorkeakoulun näyttelijäntyön koulutusohjelmasta teatteritaiteen maisteriksi kesäkuussa 2012. FIA / Freelancer.
Hän esitti pääosaa syksyllä 2012 ensi-iltaan tulevassa Helsingin kaupunginteatterin näytelmässä Kapteeninkadun tyttö. Esiintynyt teatterissa, suomalaisissa TV-sarjoissa ja elokuvissa. Debyyttilevy Tämä ääni on mun, Texicalli 2023.
Filmografia

Sunnuntailounas – Raija, 2019
Roba – hoitaja, 2016
Alvin ja pikkuoravat – Claire (ääni), 2007
Surf’s Up – tyrskyn ratsastajat – Lani (ääni), 2007
Pikkuveli – Annika, 2009
Aiheesta muualla

Sara Welling Internet Movie Databasessa. (englanniksi)
Sara Welling Elonetissä.
Sara Welling official
Tämä ääni on mun 2023 Spotyfissa
| --- | --- |
Auktoriteettitunnisteet: Henkilöt :  Elonet
Kategoriat (stoalaisuus)

Kategorioilla tarkoitettiin stoalaisuudessa olevan perusluokkia. Stoalaisten mukaan kategorioita oli olemassa neljä: substanssi, kvaliteetti, dispositio (taipumus, valmius) ja suhteellinen dispositio. Koska emme tunne Zenon Kitionilaiselta, Kleantheelta tai Khrysippokselta yhtään kokonaista säilynyttä teosta, tieto stoalaisista ajatuksista on koottava eri lähteistä: doksografioista ja muiden filosofien teoksista, joissa stoalaisia ajatuksia käsitellään.
Kategoriat

Tietomme stoalaisesta kategoriaopista on peräisin Plotinokselta ja Simplikiokselta, ja jossain määrin myös Plutarkhokselta ja Sekstos Empeirikokselta. Plotinoksen ja Simplikioksen mukaan stoalaiset lukivat kategorioiksi seuraavat neljä:
Substanssi (ὑποκείμενον , hypokeimenon tai οὐσία , ousia )
Primaarinen aine, muodoton substanssi tai substraatti, josta kaikki oleva koostuu.
Kvaliteetti (ποιόν , poion )
Tapa, jolla aine on järjestetty, niin että se muodostaa yksittäisen olion. Stoalaisessa fysiikassa fysikaalinen ainesosa (pneuma, ”henki”) joka ohjaa ainetta.
Dispositio (taipumus, valmius) (πως ἔχον , pōs ekhon )
Yksittäiset piirteet, jotka eivät ole oliossa itsessään, kuten koko, muoto, asento tai toiminta.
Dispositio suhteessa johonkin (πρός τί πως ἔχον , pros ti pōs ekhon )
Piirteet, jotka ovat suhteessa muihin ilmiöihin, kuten olion sijainti ajassa ja paikassa suhteessa muihin olioihin.
Jacques Brunschwigin esimerkin mukaan: Olen ihminen, tietty kappale ainetta, ja näin substanssi, olemassaoleva jokin. Olen mies, ja tämä yksittäinen mies joka olen, ja siksi minua kuvaa yksi omalaatuinen kvaliteetti. Istun tai seison, tietynlaisessa dispositiossa. Olen lasteni isä, kanssakansalaisteni kanssakansalainen, tietynlaisessa dispositiossa suhteessa muihin asioihin.
Kirjallisuutta

Menn, Stephen: ”The Stoic Theory of Categories”. Teoksessa Oxford Studies in Ancient Philosophy: Volume XVII, s. 215–247.  Oxford:  Oxford University Press, 1999.  ISBN 0-19-825019-3  Teoksen verkkoversio.
Aiheesta muualla

Corazzon, Raul (toim.): The Stoic Theory of Categories. Theory and History of Ontology. A Resource Guide for Philosophers (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Categories (Stoic)
Käännös suomeksi
Katti-Matti (vuoden 1984 piirrossarja)

| Katti-Matti> Heathcliff |
| --- | --- |
 Sarjan tunnusteksti.
Tyyli:  animaatio: komedia, slapstick
Kestoaika:  22 minuuttia
Kehittäjä(t):  George Gately Jean Chalopin Bruno Bianchi
Pääosissa:  Mel Blanc
Alkuperämaa:  Ranska Kanada Yhdysvallat (2. tuotantokausi)
Alkuperäiskieli:  englanti
Verkko:  Ranska: France 3
Julkaistu:  1983
Esitetty:  5. syyskuuta 1984 – 7. lokakuuta 1985
Tuotantokausia:  2
Jaksoja:  86
Tunnuskappale:  "Heathcliff" (esittäjä: Noam Kaniel)
Tuotanto
Tuottaja(t):  Jean Chalopin Denys Heroux (kausi 1) Lori Crawford (kausi 1) Andy Heyward (kausi 2) Tetsuo Katayama (kausi 2)
Ohjaaja(t):  Michael Maliani Bruno Bianchi
Tuotantoyhtiö(t):  DiC Audiovisuel McNaught Syndication Co. ICC TV Productions (kausi 1) Chris-Craft Television (kausi 2) United Entertainment Group (kausi 2)
Edeltäjä:  Katti-Matti (vuoden 1980 piirrossarja)
Aiheesta muualla
IMDb 
Katti-Matti (engl. Heathcliff) on ranskalais-kanadalais-yhdysvaltalainen vuosina 1984–1985 valmistunut piirrossarja. Sarja perustui George Catelyn vuonna 1973 luomaan samannimiseen sarjakuvahahmoon. Piirrossarja on jatkoa vuonna 1980 valmistuneelle Katti-Matti -piirrossarjalle.
Sarjaa tehtiin yhteensä kaksi tuotantokautta, joka koostui 86 jaksosta. Yhdessä jaksossa oli kaksi erillistä tarinaa.
Lisäksi vuonna 1986 valmistui Katti-Matti (engl. Heathcliff: The Movie) -niminen elokuva, joka koostui muutamista piirrossarjan tarinoista.
Katti-Matin ääntä sarjan englanninkielisessä versiossa esittää Mel Blanc.
Sarja Suomessa

Suomessa piirrossarjaa ei ole esitetty televisiossa. Sarjan jaksoja on julkaistu VHS-kasetteina ja DVD:nä 1990- ja 2000-vuosikymmenen aikana. Lisäksi vuonna 1986 ilmestynyt elokuva on julkaistu vuokratallenteena että kotitalouksille myytynä VHS-kasettina alkuperäisellä englanninkielisellä jälkiäänityksellä ja suomenkielisellä tekstityksellä sekä suomenkielisellä jälkiäänityksellä .
Sarja Suomessa > Suomessa ilmestyneet julkaisut

VHS-julkaisut:
Katti-Matti 1 (suomenkielinen puhe, dubbauksesta vastasi Golden Voice Oy)
Katti-Matti 2 (suomenkielinen puhe, dubbauksesta vastasi Golden Voice Oy)
Katti-Matti 3 (suomenkielinen puhe, dubbauksesta vastasi Golden Voice Oy)
Katti Matti - Roskiskummitus (suomenkielinen puhe, dubbauksesta vastasi PVP Voice Oy)
Katti Matti - Bambusaari (suomenkielinen puhe, dubbauksesta vastasi PVP Voice Oy)
Katti Matti - Kissanruokaa (suomenkielinen puhe, dubbauksesta vastasi PVP Voice Oy)
DVD-julkaisu:
Katti-Matti 1 - Kalatarinoita
Kauainnukupuu

| Kauainnukupuu |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Nukupuut Hemignathus
Laji::  hanapepe
Kaksiosainen nimi
 Hemignathus hanapepe  S. B. Wilson, 1889 
Katso myös
   Kauainnukupuu Wikispeciesissä  
Infobox OKNimi-testi OKVirheellinen IUCN-arvo: 
Kauainnukupuu (Hemignathus hanapepe) on peippoihin kuuluva sukupuuttoon kuollut lintulaji. Lajia tavattiin Havaijilta. Aiemmin sitä pidettiin nukupuun (Hemignathus lucidus) alalajina.
Koko ja ulkonäkö

Kauainnukupuu voi kasvaa noin 14 senttimetriä pitkäksi. Sukupuolet eroavat toisistaan ulkonäöltään. Kauainnukupuukoiraan pää ja rinta ovat väriltään keltaiset. Selkä, siivet ja pyrstö ovat oliivinvihreät ja vatsa on valkoinen. Naaraslintu  on väriltään ruskea päästään, selästään ja siivistään ja vatsa on valkoinen. Kauainnukupuun nokka on hyvin pitkä ja voimakkaasti kaartunut.
Levinneisyys ja elinympäristö

Kauainnukupuuta tavatttiin ainoastaan Kauain saarelta. Lajin elinympäristöä olivat kosteat ja tiheät vuoristometsät 1 000–1 300 metrin korkeudella. Sen ravintoa olivat hyönteiset ja hämähäkit ja mahdollisesti kukkien mesi. Kauainnukupuu saattoi liittyä sekaparviin.
Mauinnukupuu luokitellaan hävinneeksi. Viimeisin vahvistettu havainto on vuodelta 1899, mutta sen jälkeen on ollut muutamia vahvistamattomia havaintoja. Kanta hävisi elinympäristön tuhoutumisen karjan laiduntamisen, lintumalarian ja vieraslajien takia.
Kaunis Nainen Futis

Kaunis Nainen Futis (KNF) oli helsinkiläinen jalkapalloseura.
Seura perustettiin joulukuussa 1981 naisjalkapalloilun erikoisseuraksi. Pääsponsoriksi ryhtyi Kaunis nainen -kosmetiikkaketju, mistä tulee myös seuran nimi. KNF nousi naisten SM-sarjaan heti ensimmäisellä kaudellaan 1982 ja kaudella 1984 se voitti jo SM-hopeaa. Vuotta myöhemmin KNF vei mestaruuden ja kausilla 1986 ja 1987 se sai jälleen hopeaa.
Seuran päätukija vetäytyi kauden 1987 jälkeen ja KNF joutui luopumaan lopettamaan toimintansa. KNF:n sarjapaikka ja pelaajat siirtyivät Pallo-Poikien alaisuuteen ja se osallistui SM-sarjaan nimellä PP-Futis. PP-Futis voitti mestaruuden 1989, minkä jälkeen sarjapaikka siirtyi usean seuran yhteenliittymänä syntyneelle Helsinki Unitedille. United voitti naisten mestaruuden ja cupin 1990, mutta kaatui taloudellisiin vaikeuksiin ja joutui lopulta luopumaan kokonaan sarjasta.
Kaukaisen Maan laulut

| Kaukaisen Maan laulut> The Songs of Distant Earth |
| --- | --- |

Alkuperäisteos
Kirjailija:  Arthur C. Clarke
Julkaistu:  1986
Suomennos
Suomentaja:  Matti Kannosto
Julkaistu:  1987
ISBN:  951-26-2999-2
Löydä lisää kirjojaKirjallisuuden teemasivulta
Kaukaisen Maan laulut (engl. The Songs of Distant Earth) on Arthur C. Clarken tieteisromaani, joka julkaistiin vuonna 1986. Romaani julkaistiin suomeksi vuonna 1987. Romaani pohjaa Clarken samannimiseen, vuonna 1958 julkaistuun novelliin. Vuonna 1994 Mike Oldfield julkaisi kirjasta innoituksensa saaneen albumin The Songs of Distant Earth.
Juoni

Romaani sijoittuu 3000-luvulle. Tiedemiehet olivat havainneet jo 1960-luvulla, että Aurinko tuottaa teoriaan nähden liian vähän neutriinoja (ns. Auringon neutriinomysteeri) ja ainoa selitys sille oli, että Auringon elinkaari on loppumassa yllättävän pian – jo muutaman tuhannen vuoden kuluttua tulevaisuudessa. Tämän johdosta ihmiskunta rupesi tutkimaan mahdollisuuksia perustaa avaruussiirtokuntia.
Yksi tällainen siirtokunta – yksi harvoista, joiden onnistuneesta perustamisesta Maan asukkaat saivat varman tiedon – perustettiin planeetalle nimeltä Thalassa, joka on suurimmaksi osaksi valtamerten peitossa. Koska ihmiset eivät voi selvitä hengissä satojen vuosien tähtimatkoista, tämän planeetan asuttamisessa käytettiin hyväksi geenipankkeja ja keinotekoisia kohtuja: Thalassalaisten ensimmäinen sukupolvi oli kokonaan koneiden kasvattama. Thalassan siirtokunta kuitenkin menetti yhteyden Maahan tulivuorenpurkauksen tuhottua suuren radioantennin.
Romaanin tapahtuvat käynnistyvät, kun thalassalaiset huomaavat epätavallisen avaruusaluksen saapuneen. Magellan-nimisen avaruusaluksen matkustajina ovat viimeiset jäljellä olevat Maan asukkaat; viimeisinä vuosisatoina teknologia oli kehittynyt huomattavasti, mikä mahdollisti paitsi syväjäädytyksen käytön ja elävien matkustajien kuljettamisen, myös kvanttienergioita käyttävän moottorin. Magellan on matkalla planeetalle nimeltä Sagan 2, joka on mahdollista muuttaa asumakelpoiseksi, jos sen kiertorataa muutetaan aluksen kvanttimoottorien avulla. Magellan pysähtyy Thalassaan tutkimaan, mitä siirtokunnalle tapahtui, ja samalla rakentamaan uudelleen loppuun kuluneen, jäästä tehdyn etukilven, joka suojelee alusta avaruuspölyltä. Maan asukkaat kohtaavat thalassalaiset ystävinä, mutta ongelmiakin syntyy: Osa aluksen miehistöstä haluaa jäädä Thalassaan, ja rupeavat salaiseen kapinaan. Lisäksi Magellanin miehistö ystävystyy thalassalaisten kanssa, mikä vaikeuttaa lähtöä.
Vastaanotto

New York Timesin Gerald Jones kirjoitti kirjasta positiivisen arvion, jossa hän ylisti kirjan laaja-alaisuutta ja filosofisten kysymysten pohdintaa: "Clarkea kiinnostava draama näytellään paljon suuremmalla näyttämöllä. Se koskee tietämyksemme houkutuksia ja rajoituksia, ihmiskunnan osaa, ja universumin kohtaloa".
Toni Jerrmanin (Tähtivaeltaja 4/1987) mukaan Clarke yrittää osin keskittyä ihmissuhteisiin saadakseen tarinasta kirjan mittaisen, mutta kyvyt eivät riitä. Tärkeintä tuntuu olleen taustan tieteellisyys, mutta pyrkimykset sen varmistamiseen johtavat Jerrmanin mukaan aina vain kirjan nopeaan vanhenemiseen. Aikuisten tieteiskirjallisuuden sijaan kyse on enemmän lapsille suunnatusta helposta scifistä.
Kaukiainen

Kaukiainen on suomalainen sukunimi. Nimi perustuu muinaissuomalaisiin henkilönnimiin Kauka, Kauki, Kaukia ja Kaukoi, joiden merkitys lienee ollut ’etäällä asuva’, ’etäinen’. Tästä nimiryhmästä ovat lähtöisin myös muun muassa Kaukinen, Kaukanen, Kaukonen, Kaukola ja Kauko.
Digi- ja väestötietoviraston tietojen mukaan sukunimi Kaukiainen on toukokuuhun 2023 mennessä ollut käytössä 780 suomalaisella tai Suomessa vakituisesti asuneella ulkomaalaisella. Nykyisenä sukunimenä se on 308:llä.
Tunnettuja Kaukiaisia

Severi Kaukiainen (s. 1998), koripalloilija
Yrjö Kaukiainen (s. 1940), historiantutkija, merihistorioitsija ja professori.
Kaukasiantörmäkukka

| Kaukasiantörmäkukka |
| --- | --- |
 Perfecta alba -lajike
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Luokka::  Kaksisirkkaiset Magnoliopsida
Lahko::  Dipsacales
Heimo::  Kuusamakasvit Caprifoliaceae
Alaheimo::  Dipsacoideae
Suku::  Törmäkukat Scabiosa
Laji::  caucasica
Kaksiosainen nimi
 Scabiosa caucasica  M.Bieb. 
Katso myös
   Kaukasiantörmäkukka Wikispeciesissä   Kaukasiantörmäkukka Commonsissa 
Infobox OKVirheellinen NIMI-arvo: 
Kaukasiantörmäkukka (Scabiosa caucasica) on Kaukasukselta peräisin oleva kasvi.
Kasvi kukkii heinäkuun ja syyskuun välisenä aikana. Sen korkeus lähes poikkeuksetta tasan 50 senttimetriä ja kukat ovat väriltään kalpeansiniset. Eurooppaan kasvi levisi 1800-luvun alkupuoliskolla.
Kasvin lehdistö on harmahtavan vihreä ja vähän nukkainen. Pitkänomaiset lehdet kasvavat lähellä maan pintaa ruusukkeissa. Varsilehdet ovat muodoltaan parihalkoisia. Kukat muodostavat isoja, mykerömäisiä kukintoja, jossa laitakukat ovat suuria. Lajin kukkavana on pitkä.
Laji kasvaa kevyellä, humuspitoisella, kalkitulla maalla. Tiivis maa kelpaa myös, jos sitä ojitetaan tarpeeksi. Lepokaudella kasvi on nimittäin erittäin altis liialle kosteudelle. Paikan, missä alusta sijaitsee, on oltava aurinkoinen.
Aiheesta muualla

Kaukasiantörmäkukka[vanhentunut linkki] Puutarha.net (kuvia eri lajikkeiden kukista)
| Taksonitunnisteet |
| --- | --- |
Lomelosia caucasica:  Wikidata: Q17435738  Wikispecies: Lomelosia caucasica  CoL: 72MYF  EoL: 590217  GBIF: 4103351  GRIN: 402936  iNaturalist: 334491  IPNI: 915212-1  ITIS: 896160  NCBI: 183564  Open Tree of Life: 994163  Plant List: kew-2339503  POWO: urn:lsid:ipni.org:names:915212-1  WFO: wfo-0000359392 
Scabiosa caucasica:  Wikidata: Q159804  CoL: 6Y549  EPPO: SCBCA  FNA: 242414287  GBIF: 2888801  GRIN: 33233  iNaturalist: 168480  IPNI: 319774-1  IRMNG: 11134609  ITIS: 565624  MoBotPF: 279861  NBN: NBNSYS0200003081  NZOR: 7a22cddd-a4f7-45c7-97ef-f9600f37a963  NZPCN: 4826  Observation.org: 121919  Open Tree of Life: 994163  PalDat: Scabiosa_caucasica  PLANTS: SCCA21  POWO: urn:lsid:ipni.org:names:319774-1  Tropicos: 11200036  WFO: wfo-0000500370
Galapagosinkyyryhaikara

| Galapagosinkyyryhaikara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pelikaanilinnut Pelecaniformes
Heimo::  Haikarat Ardeidae
Suku::  Kyyryhaikarat Butorides
Laji::  sundevalli
Kaksiosainen nimi
 Butorides sundevalli  (Reichenow, 1877) 
Katso myös
   Galapagosinkyyryhaikara Wikispeciesissä   Galapagosinkyyryhaikara Commonsissa 
Infobox OKNimi-testi OK: 
Galapagosinkyyryhaikara (Butorides sundevalli) on Galápagossaarilla elävä pienehkö haikaralaji. Aiemmin lajin yksilöitä pidettiin kyyryhaikaroina, joita myös elää saaristossa. Se ei kuitenkaan ehkä vielä ole kehittynyt omaksi lajikseen.
Koko ja ulkonäkö

Galapagosinkyyryhaikara kasvaa noin 35 sentin pituiseksi ja 193–235 gramman painoiseksi. Siipiväli on 63 senttiä. Koiraat ovat hieman naaraita suurempia. Ne ovat myös värikkäämpiä etenkin pesintäaikaan. Väritykseltään ne ovat kauttaaltaan tuhkanharmaita. Jalat ovat normaalisti hopeanväriset, mutta muuttuvat oransseiksi lisääntymisaikaan. Nuorten yksilöiden väritys on enimmäkseen ruskea. Niillä on myös viiruja rinnassa, tumma päälaki ja selkä musta. Galapagosinkyyryhaikaran ja kyyryhaikaran nuoria yksilöitä on mahdoton erottaa toisistaan. Sen sijaan aikuisilla yksilöillä on eroja. Galapagosinkyyryhaikarat ovat tummempia kuin kyyryhaikarat. Niillä on myös joitain pieniä eroja käytöksessä ja pesivillä pareilla värinmuutoksessa. On myös tavattu aikuisia galapagosinkyyryhaikaroita, joilla on juovikas kaula ja vihreä selkä. Tällaiset yksilöt voivat olla risteymiä, muunnoksia tai merkki alkavasta lajiutumisesta.
Levinneisyys ja elinympäristö

Galapagosinkyyryhaikaraa tavataan nimensä mukaisesti Ecuadoriin kuuluvilla Galápagossaarilla ja vain siellä. Sitä tavataan kuitenkin kaikkialla saaristossa. Lajia esiintyy rannikon laavakallioilla, mangrovemetsistä, suolavesilaguuneista ja vuorovesivyöhykkeeltä. Kannan koko on tuntematon. Laji ei ole uhanalainen ja se on yleinen pääosin suojellulla alueella. Mahdollisia uhkia ovat laiton kalastus, mangrovemetsien hävitys katkarapuviljelmille ja tulokaspedot.